«Potemkin»

«Potemkin» var et russisk slagskip tilhørende Svartehavsflåten. Det ble bygget ved skipsverftet i Mykolajiv fra 1898, og ble satt i tjeneste i 1904. Skipet var oppkalt etter den russiske statsmannen Grigorij Potemkin.

Skipet ble berømt for matrosoppstanden i 1905 i forbindelse med 1905-revolusjonen. Her tok sjøfolkene kontroll over skipet og førte det til Constanţa i Romania. Rumenerne tok imidlertid kontroll over skipet og leverte tilbake til russiske myndigheter. Hendelsene i 1905 dannet basis for Sergej Eisensteins film Panserkrysseren Potemkin (1925).

 Eksterne lenker 


Kategori:Russiske krigsskip
Kategori:Russlands historie
Kategori:Skip bygget i Russland
Kategori:Skip fra 1900
Kategori:Artikler i sjøfart-prosjektet